**המכללה לביטחון לאומי**

**מפקדת המכללות 871
המכללה לביטחון לאומי**טלפון: 03-7607400
פקס: 03-7607500
תיק: את
סימוכין: את 083
כ"ז בחשון תש"פ
25 בדצמבר 2019

**תאריך:**

סגל המב"ל

מפקד המכללות

**הנדון: סיכום אישור תוכניות לסיור יו"ש וירושלים**

**כללי**

1. בתאריך ה-24 באוקטובר 2019 התקיים אישור תוכניות לסיור יו"ש וירושלים בראשות מד"רית מב"ל.
2. **נכחו בדיון:** נצ"ם שלומי טולדנו, אל"ם עמית ימין, גב' סימה שפיצר - מובילי הסיור, אל"ם במיל' יהודה יוחננוף, תנ"צ ערן קמין, מר אמיר מימון, מר אבי אלמוג, אל"ם עמירם יקירה, ד"ר ענת שטרן, ד"ר ענת חן והח"מ.

**סיכום**

1. בפתח הסיכום, הודתה המד"רית לצוות המוביל על ההשקעה הרבה, ניכר כי הצוות עבר תהליך למידה משמעותי והשתמש בלקחים מהסיורים הקודמים לאורך התהליך כולו.
2. האופן בו הועמדה מפת הידע של הסיור ושאלות המחקר, ולאחר מכן בחינת המענה לשאלות המחקר באמצעות טבלה מסכמת – מסדר את רציונאל הסיור וההכנה אליו בצורה ברורה מאד.
3. בשאלת המחקר משתמשים במילה "הסכסוך" מוצע לחשוב על הַמשָׂגה אחרת שתביא לידי ביטוי בצורה נכונה ומדוייקת יותר מה בדיוק רוצים לבדוק.
4. בסיור זה, בתקופה הזו, חשוב מאד לשמור על איזון נכון בין הדוברים ככל שהדבר ניתן, ניכר כי התכנון מאוזן, חשוב להקפיד על כך גם בביצוע.
5. יש דעות לכאן ולכאן בנוגע לאיכות ההרצאה של שאול אריאלי ומיכה גודמן, על הצוות לשקול את השיקולים הנדרשים ולהחליט בנוגע לדוברים אלה.
6. פאנל, הוא כלי מתודולוגי טוב, מוצע לבקש ממנכ"ל מכון ירושלים למדיניות להנחות את הפאנל ביום ההכנה ובכך לחסוך זמן.
7. חשוב מאד לשמוע גישה מסודרת וקוהרנטית בנוגע לפתרון אפשרי בסוגיית יו"ש הכולל נסיגה מאיזור זה במסגרת הסדר מדיני. השמות שהוצעו, יריב אופנהיימר וחיים אורון מתאימים, נדאש לבדוק מולם אם יסכימו לעשות זאת ב"שטח", במידה ולא נדרש להזמינם למליאה במב"ל במסגרת ההכנה.
8. סיור של נועם ארנון בחברון, גם כן שנוי במחלוקת. יש למקד את המפגש עימו לתחום מערת המכפלה בלבד.
9. עיבוד צוותי שמתחיל ב 19:45 הוא מאוחר מידיי. יש לסיים את כל הלו"ז כולל עיבוד עד השעה 19:00.
10. ערב הווי קורסי יתקיים בערב הראשון בלבד, הערב השני יהיה ערב חופשי.
11. זמן אוטובוס, חידון והסברים תוך כדי הנסיעה - יש לעשות זאת בִּמשׂורה ולאפשר למשתתפים מנוחה וזמן לעצמם במהלך הנסיעות.
12. נדרש לייצר לפחות עוד סיור / תוכן בחירה נוסף. אשר יהווה הזדמנות גם לבחור נושא ע"פ תחום עניין וגם לערבוב בין הצוותים השונים.
13. הצוות המוביל התבקש שלא לפתוח קבוצת וואטסאפ ייעודית לסיור, אלא להשתמש בפלטפורמה הקיימת, זאת על מנת לאפשר תרגום של ההודעות הרלוונטיות למשתתפים הבינלאומיים.
14. יש לבקש מראש מהמרצים והאישים איתם נפגשים בסיור ובימי ההכנה את קורות החיים שלהם, ולהציגם בצורה מכובדת ובאופן המתואם עימם ועם רצונותיהם. כמו כן, יש לתדרך את כל הדוברים אודות המב"ל, ההקשר של הסיור, הנושא ומסגרת הזמן.
15. מצגות בסיור ובימי ההכנה יוצגו בעברית עם תרגום לאנגלית או באנגלית בלבד. אין לאפשר הצגה של מצגות בעברית ללא תרגום (הן בסיור, והן בהכנה).
16. בתכנית הסיור כפי שהוצגה לא באים לידי ביטוי קצוות חברתיים, פולטיים, מדיניים. יש בסיור זה הזדמנות לשמוע גם קצוות, כדאי לנצל את ההזדמנות.

**בברכה,**

**סא"ל, מתן אור**

**רע"ן הדרכה מב"ל**